CELEX: 62011TN0321
Language: mt
Date: 2011-06-21 00:00:00
Title: Kawża T-321/11: Rikors ippreżentat fil- 21 ta’ Ġunju 2011 — Morelli vs UASI Associazione Nazionale Circolo del Popolo della Libertà (PARTITO DELLA LIBERTA')

13.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 238/33
            
         Rikors ippreżentat fil-21 ta’ Ġunju 2011 — Morelli vs UASI Associazione Nazionale Circolo del Popolo della Libertà (PARTITO DELLA LIBERTA')
   (Kawża T-321/11)
   2011/C 238/57
   Lingwa tar-rikors: it-Taljan
   
      Partijiet
   
   
      Rikorrent: Raffaello Morelli (Livorno, l-Italja) (rappreżentant: G. Frenelli, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Associazione Nazionale Circolo del Popolo della Libertà (Milano, l-Italja)
   
      Talbiet
   
   
               —
            
            
               tannulla d-deċiżjoni tal-Ewwel Bord tal-Appell tas-17 ta’ Marzu 2011 u dik tad-Diviżjoni tal-Oppożizzjoni tal-14 ta’ Mejju 2010
            
         
               —
            
            
               tiddikjara li l-oppożizzjoni tar-rikorrent għar-reġistrazzjoni tat-trade mark Nru 5 890 009 intlaqgħet u tiċħad l-applikazzjoni għal tali trade mark
            
         
               —
            
            
               tikkundanna lill-Associazione Nazionale del Popolo della Libertà għar-rimbors tal-ispejjeż.
            
         
      Motivi u argumenti prinċipali
   
   
      Applikanti għat-trade mark Komunitarja: Associazione Nazionale Circolo del Popolo della Libertà
   
      Trade mark Komunitarja kkonċernata: trade mark verbali “PARTITO DELLA LIBERTA’” (applikazzjoni għal trade mark Nru 5 890 009) għal prodotti u servizzi fil-klassijiet 9, 14, 16, 24, 25, 35, 36, 48, 41, 42 u 45
   
      Proprjetarju tat-trade mark jew tas-sinjal invokat insostenn tal-oppożizzjoni: Raffaello Morelli
   
      Trade mark jew sinjal invokat: isem tad-dominju “partitodellaliberta.it” mogħti mill-awtorità proposta għall-assenjazzjoni tad-dominji “it” fid-9 ta’ Awwissu 2004 lil Raffaello Morelli, li l-opponenti jiddikjaraw li kienu użati fil-prassi kummerċjali normali għal prodotti u servizzi fil-klassijiet 16, 35, 38, 41 u 45
   
      Deċiżjoni tad-Diviżjoni tal-Oppożizzjoni: oppożizzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: applikazzjoni żbaljata tal-Artikolu 8(4) tar-Regolament Nru 207/2009, dwar it-trade mark Komunitarja, evalwazzjoni żbaljata tal-kunċett ta’ “użu normali fil-prassi kummerċjali” b’riferiment għal isem użat fil-kamp politiku u evalwazzjoni żbaljata tad-dokumenti li juru l-użu kummerċjali tas-sinjal preċedenti.